Iraetako Errota harria

Iraetako Errota Harria 1982. urteaz geroztik izen bereko 107,2 kiloko bola itxurako harriarekin Iraetako Santa Ines jaietan urtero jokatzen den harri-jasotze sariketa da.

 Lana 
Hiru minutuan altxaldi gehien egiten dituen harri-jasotzaileak irabazten du txapelketa. Berdinketa-kasuan, gorputz-pisurik arinena duen harri-jasotzailea sailkatzen da postu hobean. Hori gertatu zen 2020an, "Urra" eta Peñagarikano 29 altxaldi emanda berdinduta gelditu zirenean; baina, "Urra" arinagoa zenez, hark eraman zuen txapela.

2026an lehiaketaren hasierako formatua berreskuratu zuten antolatzaileek; hau da, lehenik harri-jasotzaile guztiek bost minutuko txandan lan egin behar zuten harriarekin eta gerora, lehen saio hartan jasoaldirik gehien egindako hiru kirolariek beste bost minutuz ari behar izan zuten lanean. Edizio hartako berritasun azpimarragarriena, egin beharreko lanaren iraupenaren aldaketaz gain, kartela 2018tik 2025era bitarteko sariketetan parte hartutako harri-jasotzaile ugarik –besteak beste, sariketan hainbatetan garaile izandako Mikel Lopetegi “Urra”-k, Jon Gisasola “Zelai V.a”-k, Beñat Telleriak edota Xabat Olaizolak– osatzean zetzan.

 Historia 
1981ean izan zuen sariketa honek aurreneko ekitaldia eta Santiago Otaegi "Aroztegi" izan zen txapelduna. Hurrengo urtean Iñaki Otaegi "Gibitegi"k irabazi zuen. Honen ondoren etenaldi luze bat etorri zen eta 2010ean berrekin zioten sariketa jokatzeari. 2010ean, 2012an eta 2014an bost minutuko bi saio egin behar izan zuen harri-jasotzaile bakoitzak eta Aimar Irigoienek irabazi zituen ekitaldi guztiak. 2016an ez zen lehiaketarik egon, Izeta II.aren errekor-saiakera bat baino. 

2018az geroztik, hiru minutuko txanda bakarra dute harri-jasotzaileek ahalik eta altxaldi gehien egiteko.  

2025ean Mikel Lopetegi "Urra" eta Paulo Azpiazu berdinduta gelditu ziren hogeita hamabina jasoaldiko markarekin. Harri-jasotze lehiaketetan ohi denez, lehiakideen pisuak erabaki zuen txapelduna; hala, Urra izan zen garailea, Azpiazuk baino lau kilo gutxiago pisatu baitzituen.

 Palmaresa 
 Urtea  Txapelduna  Jasoaldiak 1981  Santiago Otaegi "Aroztegi"20 1982  Iñaki Otaegi "Gibitegi" 25 1983-2007  ez zen jokatu - 2008  Joxe Ramon Iruretagoiena "Izeta II"  75 2010 Aimar Irigoien 79 2012  Aimar Irigoien 74 2014 Aimar Irigoien 74 2016 Joxe Ramon Iruretagoiena "Izeta II.a" (errekor-ahalegina)60 2018 Xabier Peñagarikano "Peña"28 2020 Mikel Lopetegi "Urra" 29 2022 Mikel Lopetegi "Urra" 30 2023 Paulo Azpiazu 312024Beñat Telleria "Telleria IV.a" 282025Mikel Lopetegi "Urra"322026Mikel Lopetegi "Urra" 77 (41 + 36)

 Garaipenak 
 Harri-jasotzailea  Garaipen kopurua  Garaipena lortutako urtea(k) Aimar Irigoien 3  2010, 2012, 2014 Mikel Lopetegi "Urra" 4  2020, 2022, 2025, 2026 Santiago Otaegi "Aroztegi"1  1981 Iñaki Otaegi "Gibitegi" 1  1982 Paulo Azpiazu 1  2023Beñat Telleria "Telleria IV.a"12024

 Erreferentziak 

 Kanpo estekak 

Kategoria:Harri-jasotzeko harriak
Kategoria:Iraeta
Kategoria:Zestoako kirola